Maria Concetta Di Paolo

D **Maria Concetta Di Paolo Grelli** (* 12. April 1965 z Pescara i den Abruzze; *Grelli* isch de Familiename vo irem Maa) isch en italiänischi Sprachwüsseschafteri, wo hüt i de Schwyz wont. I irne dialäktoloogische Publikazioone gaats hauptsächli um s Walsertüütsch vo Rimella.

## Läbe
Maria Concetta Di Paolo hät z Pescara tüütschi Filology, Änglisch und Italiänisch gstudiert und au deet 1994 mit em Magister Artium abgeschlosse. I wytere Jaare hät si a verschidenen Uniwèrsitèète z Itaalien und i de Schwyz Leeruufträäg ghaa und hät Kürs bsuecht. Schlussamänt isch si a der Uniwèrsitèèt Züri 2017 mit eren Aarbet über s *[[Rimelladeutsch|Remmaljertitschu]],* wo si bi der Elvira Glaser und em Stephan Schmid gschribe hät, promowiert woorde.

D Di Paolo schaffet as Italiänischleereri z Basel. Sit 2019 isch si au Gaschtforscheri a der Uniwèrsitèèt Leiden z Holland, und zwüschetdure hät si au a der Uni Pescara doziert.

Si isch au im gsellschaftliche Beräich aktyv. Sit 2021 isch si d Presidäntin vo de *Scuola Civica Musicale* z San Giovanni Teatino i den Abruzze, ere Musigschuel i irer Häimet. Und sit 2023 isch si au d Presidäntin vo de Sekzioon Basel vom *Circolo Acli «Achille Grandi»,* emen italiänische soziokulturelle Netzwèèrch.

D Di Paolo wont hüt im undere Baselbiet, isch verhüraatet und hät äin Soon.

## Forschig
D Forschig vo de Di Paolo isch langi Jaar uf de tüütsch-italiänisch reschp. alemanisch-piemonteesisch Spraachkontakt im Walserdoorff Rimella konzäntriert gsy. Sit 2019 hät si es Forschigsprojäkt, wos um e wüsseschaftlichs Wöörterbuech vom Walsertialäkt vo Issime gaat.

## Publikazioone
**Monografye:**
* *Elvetismi nella stampa zurighese. Un’indagine empirica sulla consapevolezza linguistica degli svizzeri tedescofoni.* Dell’Orso, Alessandria 2002.
* *Il Tittschu di Rimella. L’evoluzione di un dialetto alemannico in Italia.* Dell’Orso, Alessandria 2018 (=&nbsp;*Alemannica. Studi linguistici, filologici e dialettologici.* Band 8).

**Uufsätz:**
* *Schweizerdeutsch-Hochdeutsch: sulla necessità di investigare la lingua scritta degli elvetici.* I: *Merope* 25, 1998, S.&nbsp;103–118.
* *Inchiesta demografica e sociolinguistica.* I: Elisabetta Fazzini (Ug.): *Studi alemannici I: I dialetti walser tra isolamento e contatto linguistico.* Dell’Orso, Alessandria 1999, S.&nbsp;187–218.
* *Un’indagine sull’evoluzione del Remmalljertittschu. Il lessico delle attività lavorative domestiche.* I: Elisabetta Fazzini (Ug.): *Studi alemannici II.* Dell’Orso, Alessandria 2002, S.&nbsp;175-220.
* (zäme mit der Elvira Glaser:) *Wie lassen sich Helvetismen erkennen?* I: Christa Dürscheid, Martin Businger (Ug.): *Schweizer Standarddeutsch. Beiträge zur Varietätenlinguistik.* Narr, Tübingen 2006, S.&nbsp;11–22.
* *Ma lieksch und nid: Romanisch und Germanisch im Kontakt in Rimella.* I: Hubert Klausmann (Ug.): *Raumstrukturen im Alemannischen. Beiträge zur 15.&nbsp;Arbeitstagung zur alemmannischen Dialektologie. Schloss Hofen, Bregenz/Lochau (Vorarlberg), 19.–21.9.2005.* Neugebauer, Graz/Feldkirch 2006, S.&nbsp;181–188.
* *Il tittschu di Rimella tra innovazione e conservatività. Morfologia e semantica del verbo.* I: Walter Breu (Ug.): *L’influsso dell’italiano sul sistema del verbo delle lingue minoritarie. Atti del 2 Convegno Internazionale di Costanza.* Brockmeyer, Bremen 2010 (=&nbsp;*Diversitas Linguarum.* Band 29), S.&nbsp;67–87.
* *Per una rilettura di ‹Sprachgemischter Mundartausdruck in Rimella›.* I: Elisabetta Fazzini (Ug.): *Il Tedesco superiore. Tradizione scritta e varietà parlate.* Dell'Orso, Alessandria 2011 (=&nbsp;*Alemannica. Studi linguistici, filologici e dialettologici.* Band 4), S.&nbsp;51–65.
* *E poi ci sono tutti i bljöme. Fenomeni di contatto nella parlata dell’isola linguistica di Rimella in Italia.* I: Claudio Di Felice (Ug.): *Nuovi aspetti linguistici e letterari dell’italianità.* Lang, Bern 2020.
* (zäme mit em Claudio Di Felice:) *Il lessico di Issime e di Gaby oggi. Sulla necessità di integrare il Vocabolario Comparativo.* I: *Lingue e Linguaggi* # (chunt use).

## Quäle
* de Läbeslauff und d Publikazioonslyschte, wo d Maria Concetta di Paolo Grelli em Autor vo dèm Artikel zuegschickt hät